Donker Goël-uur: (Kwatryne) - INK - INK Donker Goël-uur: (Kwatryne) - INK
Titel: Donker Goël-uur: (Kwatryne)
Datum gepubliseer: 30 Mei 2019 Aantal woorde: 104 139 Kere gelees ♥5
selfs die rooi-dagbreek lê nog sluimerend
sy glip uit drome gedagtes ontbind
en kleef vas teen die donker van die uur
die stilte verstrengel haar versmorend
‘n vrou lê wakker in ‘n sinkplaathuis
‘n vrou sit wakker in haar duur kombuis
op die oog af verskillend dog glad nie
want elk een ongeag dra aan ‘n kruis
‘n goue draad loop deur ons almal
verbind met die uitdyende heelal
my siel weerspieël joune dis eenvoudig
geen grense geen vrese laat die muur val
ons binnelandskap se armoede
smag net na aanvaarding sonder woede
soek almal die sielsvoeding van hartskos
en die onvoorwaardelike liefde
Lees ander publikasies deur AnnaPatat
0 Lid, 112 gaste aanlyn Ter herinnering aan Zorro Fourie,
Des. 2004 – Mar. 2019
“A true friend gone but the memories live on.”
Rus sag ons liewe Zorro,
jy bly vir ewig in ons harte.
« Page 1 Page 2 … Page 1,134 Page 1,135 Page 1,136 Page 1,137 Page 1,138 … Page 1,141 Page 1,142 »